GRUP D’ÒPTICA OFTÀLMICA – PROPOSTA D’ASSIGNATURA OPTATIVA 16/01/2017

**Nom assignatura:** Procediments de taller d’òptica.

**Nombre de crèdits**: 3 ECTS (15 sessions teòrico-pràctiques de 2h/setmana, al laboratori).

**Nombre de grups**: 1 grup (12 alumnes per grup).

**Objectius d’aprenentatges de l’assignatura:**

En finalitzar el curs l'estudiant ha de ser capaç de:

- Aplicar els criteris, les tècniques i els procediments per a l'adaptació d'ulleres necessaris quan la prescripció o les pautes d’atenció òptica s’allunyen de les condicions més comunes.

- Planificar i materialitzar el muntatge de qualsevol tipus d’ulleres de prescripció, avaluant críticament el resultat final del muntatge en sí mateix i de la seva funcionalitat clínica com a tractament.

- Aplicar un protocol de control de qualitat del tractament amb ulleres, i elaborar informes de valoració.

- Donar una resposta ràpida i eficaç quan es plantegen inadaptacions derivades del tractament amb ulleres.

**Continguts:**

Ampliació dels procediments de muntatge d’ulleres (a AiMU s’ha assolit el nivell bàsic, que permet fer front les condicions més comunes): prescripcions anisometròpiques, prescripcions prismàtiques complexes, ranurats, trepats, formes evolvents, etc.

* Coneixement exhaustiu de totes les possibilitats/funcionalitats de les biselladores computeritzades:
  + bisells especials (tipus, posició, dimensions, traçat).
  + ranures (tipus, posició, dimensions, traçat).
  + trepat (posició, dimensions, inclinació dels forats).
* Tècniques manuals de ranurat i trepat de lents (utillatge i maquinària).
* Tècniques simples de reparació: identificació i reconeixement de diferents tipus de rosques i cargols.
* Relació entre les causes d'inadaptació a unes ulleres i la fitxa clínica de l'usuari, i formulació de solucions de millora (aplicat a casos clínics reals).

**Avaluació:**

* Prova de coneixements teòrics (30%).
* Activitats a l’aula: muntatges (50%).
* Activitats fora d’aula[[1]](#footnote-1) (20%).

1. p.e. muntatges per pacients reals, en sinèrgia amb l’activitat del CUV. [↑](#footnote-ref-1)